Publication: Magyar Közlöny
Issue: MK-2009-133 (Year: 2009, Number: 133)
Era: 2004-2010
Section: 10. számú melléklet a 15/2009. (IX. 22.) PM rendelethez
Paragraph Index: 607

1. A 10. számú melléklet IV. pontjában a 2123-06 Forgalmi adózás és adótervezés követelménymodulon belül a Feladatprofil cím alatti szövegrész helyébe a következõ rendelkezés lép: „Feladatprofil – Tisztában van a forgalmi adók közgazdasági és adópolitikai jelentõségével, alkalmazza a forgalmi adóztatási technikákat, ezek fejlõdését a nemzetközi és a magyar gyakorlatban. Követi a nemzetközi tendenciákat, irányvonalakat a forgalmi adózás területén. – Alkalmazza a forgalmi adókkal kapcsolatos európai uniós irányelveket és a tárgyhoz tartozó adónemeknél alkalmazott európai uniós normákat. – Alkalmazza és folyamatosan nyomon követi a vonatkozó belföldi jogszabályváltozásokat, értelmezi azokat, tájékozódik azok szakmai indokairól. Értelmezi az adókhoz kapcsolódó állásfoglalásokat, értelmezi és alkalmazza az adókhoz kapcsolódó bírósági döntéseket. – Alkalmazza a forgalmi adókkal kapcsolatos adótervezési módszereket és eszközöket. – Tájékozódik a leggyakrabban használt adóelkerülési, adócsalási technikákról, munkája során használja az adónemmel kapcsolatos ellenõrzési módszereket és gyakorlatot. – Tanácsot ad bonyolult, több adónemet érintõ ügyletekkel kapcsolatban. – Átlátja a jövedéki adók belföldi szabályait és a vonatkozó EU irányelveket.”

Source: https://magyarkozlony.hu/hivatalos-lapok/2dd0c89b70a2df284044094ab54dcdb86d715888/dokumentumok/19b9e47d833a72f54b670388fe66464f89c98d82/letoltes